CELEX: C2007/129/05
Language: da
Date: 2007-06-09 00:00:00
Title: Sag C-108/07 P: Appel iværksat den 23. februar 2007 af Ferrero Deutschland GmbH til prøvelse af dom afsagt den 15. december 2006 af Retten i Første Instans (Tredje Afdeling) i sag T-310/04, Ferrero Deutschland GmbH mod Kontoret for Harmonisering i det Indre Marked (Varemærker og Design) (KHIM) og Cornu SA Fontain

9.6.2007   
            
            
               DA
            
            
               Den Europæiske Unions Tidende
            
            
               C 129/4
            
         Appel iværksat den 23. februar 2007 af Ferrero Deutschland GmbH til prøvelse af dom afsagt den 15. december 2006 af Retten i Første Instans (Tredje Afdeling) i sag T-310/04, Ferrero Deutschland GmbH mod Kontoret for Harmonisering i det Indre Marked (Varemærker og Design) (KHIM) og Cornu SA Fontain
   (Sag C-108/07 P)
   (2007/C 129/05)
   Processprog: fransk
   Parter
   
      Appellant: Ferrero Deutschland GmbH (ved Rechtsanwalt M. Schaeffer)
   
      De andre parter i appelsagen: Kontoret for Harmonisering i det Indre Marked (Varemærker og Design) (KHIM) og Cornu SA Fontain
   Appellanten har nedlagt følgende påstande
   
               —
            
            
               Dommen afsagt den 15. december 2006 af Retten i Første Instans (Tredje Afdeling) i sag T-310/04, Ferrero Deutschland mod KHIM — Cornu SA Fontain ophæves.
            
         
               —
            
            
               Harmoniseringskontoret og intervenienten tilpligtes at betale sagens omkostninger.
            
         Anbringender og væsentligste argumenter
   Appellanten har til støtte for appellen gjort et enkelt anbringende gældende, hvorefter Retten har tilsidesat fællesskabsretten og nærmere bestemt foretaget en fejlagtig fortolkning af artikel 8, stk. 1, litra b), i Rådets forordning (EF) nr. 40/94 af 20. december 1993 om EF-varemærker (1). Appellanten har i denne forbindelse gjort de fem følgende argumenter gældende.
   For det første tog Retten ikke hensyn til den omstændighed, at de omhandlede saltede varer og sukkervarer bliver fremstillet og markedsført i et relevant omfang af de samme virksomheder, herunder af intervenienten. For det andet begik Retten en retlig fejl ved at fastslå, at de omhandlede varer kun havde en svag grad af lighed, selv om den i det foreliggende tilfælde skulle have konstateret, at der i det mindste var tale om en middel grad af lighed. For det tredje begik Retten en retlig fejl ved kun at anse varemærkerne »Ferrero «og »Ferro «for at frembyde »en vis grad af lighed«, selv om de argumenter, som Retten selv havde gjort gældende i sin afgørelse, burde have ført til den konklusion, at disse varemærker frembød en middel grad eller en høj grad af lighed. For det fjerde tog Retten ikke i tilstrækkelig grad hensyn til de dokumenter, som appellanten fremlagde med henblik på at påvise, at varemærket »Ferro «havde en høj grad af fornødent særpræg. Endelig begik Retten en retlig fejl ved at undlade at tage hensyn til den række faktorer, der er nævnt i syvende betragtning til forordning (EF) nr. 40/94, ved bedømmelsen af en eventuel risiko for forveksling.
   
      (1)  EFT 1994 L 11, s. 1.